Kandideerin Jõelähtme valla volikokku neljandat  korda
Jõelähtme vallavolikogus osalemine ja arengukomisjoni esimehe kohustused on olnud meeldiv väljakutse – töö volikogus huvitav ning tänane meeskond suurepärane.
Neli aastat volikogu liikmena on möödunud tegusalt, kuid teha on veel palju.
Jõelähtme on minu koduvald, olen siin sündinud ja pean väga oluliseks  siinset heaolu ja hindan kõrgel turvalist elukeskkonda.  Volikogus saan aidata ellu viia uusi ja julgeid ideid, mida kogukonnale pakkuda ja valla juhtimises osaledes  muuta elutingimused Jõelähtme vallas veelgi paremaks ja turvalisemaks. 
Nii paikne, kui ma olen, töötan Loo koolis  haldusjuhina juba kahekümne neljandat aastat, igavaks siin ei lähe, kuid kitsaks on jäänud küll. Lapsi õpib koolis juba üle viiesaja. Kooli juurdeehituse projekteerimine on alanud ja mõne aasta möödudes näeme loodetavasti juba uut majaosa koos ujula, spordisaali ja sobilike kultuuriruumidega.
Kindlasti tahan  ma oma meeskonnaga jätkata kehakultuuri- ja sporditaristu arendamise  ja kergliiklusteede võrgu laiendamisega.
Vähem tähtsad ei ole ka külaplatsid.
Igal külaplatsil peab olema oma spordiväljak, millel tavaline muru, sõelmega jooksurada, välitrenažöörid ja laste mänguväljak eri atraktsioonidega: liivakast, turnikad, liumäed.
See peaks olema koht, kus üheskoos sportida ja mängida saab terve pere
Jõelähtme valla esimene  tervise-, tehnikapark ja lastelinnak, mille idee autor ja eestvedaja  olen, tuleb Loo alevikku Kuusiku tee viiehektarilisele maa-alale. Vallavalitsuse abiga on visioonist saanud reaalsus, puhkeala ehitusprojekt on valmis ja projektitaotlus võib alata.
Projekt sisaldab laste liikluslinnakut, kardirada, krossirada ja väikest staadioni, kus saab korraldada kultuuriüritusi, joosta, sõita jalgratta , elektri-ATV, -bagi või -mootorrattaga. Terviserajal on välijõusaal ja kettagolfi mängimise võimalus, laste suusamägi, mänguväljakud ja palju-palju muid huvitavaid atraktsioone. 
Soovin, et  inimesed oleksid oma elujärjega Jõelähtme vallas  rahul ja oleks meile moraalseks toeks valla esimese lastelinnaku rajamisel.
Vali koduvalda juhtima julgete ideedega eestimeelne  mees!
Väino Haab
kandidaat nr. 140